Úradný vestník L 166 , 24/07/1971 S. 0039 - 0039

Fínske špeciálne vydanie: Kapitola 2 Zväzok 1 S. 0022

Dánske špeciálne vydanie: Série I Kapitola 1971(II) S. 0517

Švédske špeciálne vydanie: Kapitola 2 Zväzok 1 S. 0022

Anglické špeciálne vydanie: Série I Kapitola 1971(II) S. 0577

Grécke špeciálne vydanie: Kapitola 02 Zväzok 1 S. 0135

Španielske špeciálne vydanie: Kapitola 02 Zväzok 1 S. 0100

Portugalské špeciálne vydanie Kapitola 02 Zväzok 1 S. 0100



Nariadenie Komisie (EHS) č. 1592/71 z 23. júla 1971 o zatriedení tovaru do položky 68.08 Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 [1] zo 16. januára 1969 týkajúceho sa opatrení, ktoré je potrebné zaviesť s cieľom zabezpečiť jednotné uplatnenie nomenklatúry Spoločného colného sadzobníka, najmä na jeho článok 3; keďže podľa Spoločného colného sadzobníka, ktorý je prílohou k nariadeniu (EHS) č. 1/71 [2] zo 17. decembra 1970, naposledy zmeneného a doplneného nariadením (EHS) č. 1528/71 [3] z 12. júla 1971 patria do položky 48.07, inter alia, papier a lepenka dechtovaná, bitúmenová, asfaltová, vystužená alebo bez výstuže, pieskovaná alebo bez piesku alebo podobné produkty, v kotúčoch alebo listoch a do položky 68.08 produkty z asfaltu alebo z podobného materiálu (napríklad z petrolejového bitúmenu ropy alebo smoly čiernouhoľného dechtu); keďže nariadenie Komisie (EHS) č. 1203/70 [4] z 26. júna 1970 stanovuje jednotné uplatňovanie nomenklatúry Spoločného colného sadzobníka s cieľom stanovenia kritéria na zatriedenie uvedených výrobkov; keďže dané kritérium bolo založené na celkovej hmotnosti týchto výrobkov, hranica sa stanovila na 3000 g na štvorcový meter; keďže skúsenosť ukázala, že vyššie uvedené kritérium neumožňuje vziať dostatočne do úvahy materiál, ktorý dáva daným výrobkom ich podstatný charakter; keďže je vo svetle nových technických možností vo výrobe týchto produktov potrebné nájsť iné kritériá na zatriedenie, ktoré by bližšie zodpovedali ekonomickým skutočnostiam a špecifickej funkcii týchto produktov; keďže je vhodné upresniť, či si tieto výrobky aj po opracovaní zachovali charakter výrobkov kapitoly 48; keďže v súlade so všeobecným pravidlom 3 písm. b) na interpretáciu nomenklatúry Spoločného colného sadzobníka sa budú tieto považovať za výrobky ktoré stratili charakter výrobkov kapitoly 48, ak ich základ, tiež impregnovaný asfaltom alebo podobným produktom, je na oboch stranách potiahnutý vrstvou tohto materiálu alebo je namočený v tom istom materiále; keďže, s cieľom uplatnenia vyššie uvedeného kritéria, nariadenie (EHS) č. 1203/70 sa zrušuje; keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka; PRIJALA TOTO NARIADENIE: Článok 1 Krytinové materiály (najmä na strechy) v kotúčoch alebo listoch, prirezané do veľkosti alebo tvaru špeciálnym spôsobom (ako sú šindle alebo šindľová doska) alebo bez úpravy, pozostávajúce z papierového podkladu alebo strešnej plsti, impregnované asfaltom alebo podobným produktom alebo bez impregnácie, ale na oboch stranách potiahnuté vrstvou tohto materiálu alebo namočené v tom istom materiále, opatrené vrstvou z minerálnych materiálov (piesok, úlomky bridlice, kameňov, atď.) alebo bez tejto vrstvy alebo ktoré sú na jednej strane potiahnuté tenkou vrstvou kovu (najmä meďou alebo hliníkom), sú zatriedené podľa Spoločného colného sadzobníka do položky: 68.08 | Výrobky z asfaltu alebo podobných materiálov (napr. petrolejového bitúmenu alebo smoly čiernouhoľného dechtu) | Článok 2 Nariadenie Komisie (EHS) č. 1203/70 z 26. júna 1970 sa zrušuje. Toto nariadenie nadobúda účinnosť ôsmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. júla 1971 Za Komisiu Franco M. Malfatti predseda [1] Ú. v. ES L 14, 21.1.1969, s. 1. [2] Ú. v. ES L 1, 1.1.1971, s. 1. [3] Ú. v. ES L 162, 20.7.1971, s. 1. [4] Ú. v. ES L 140, 27.6.1970, s. 15. --------------------------------------------------